Latvijas Pensionāru federācijas Valdes
NOLIKUMS
Izveidots, pamatojoties uz 
Biedrību un nodibinājumu likumu un
Latvijas Pensionāru federācijas Statūtu 4.2.4. punktu. 
Apstiprināts 2025.gada 8. janvāra Domes sēdē

1. VISPĀRĪGIE NOTEIKUMI
1.1. Latvijas Pensionāru federācijas ( turpmāk tekstā -Federācijas) Valdes nolikums nosaka Federācijas Valdes darbības vispārīgos pamatus, tiesības, pienākumus un darba organizāciju.
2. VALDES DARBĪBAS MĒRĶI UN UZDEVUMI
2.1. Valdes mērķis ir vadīt Federāciju un nodrošināt tās sekmīgu darbību Domes un Kongresa starplaikos.
2.2. Valdes uzdevums ir:
2.1.1. Organizēt savu darbu saskaņā ar apstiprināto plānu, Kongresā pieņemto programmu un nodrošināt komisiju darbību.
2.1.2.Vadīt  Federāciju un pārstāvēt to attiecībās ar trešajām personām.
2.1.3. Organizēt biedru uzņemšanu, kārtot Federācijas reģistrus.
2.1.4. Rūpēties par Federācijas prestižu.
2.1.5. Nodrošināt Federācijas saimniecisko darbību, organizēt Federācijas grāmatvedības uzskaiti, pārvaldīt Federācijas mantu, atbilstoši normatīvajiem aktiem.
2.1.6. Piedalīties un pārstāvēt valsts iestāžu un institūciju organizētajās darba grupās Federācijas viedokli normatīvo aktu vai to grozījumu projektu apspriešanas un izstrādāšanas gaitā.
2.1.7. Sekmēt  reglamentējošo normatīvo aktu, kas skar pensionāru intereses, Eiropas Savienības un citu valstu labās prakses līdzvērtīgu piemērošanu.
2.1.8. Veicināt sadarbību ar Latvijas un citu valstu sabiedriskajām organizācijām.
 
3. VALDES SASTĀVS
3.1. Valde ir LPF Kongresa ievēlēta Federācijas izpildinstitūcija.
3.2. Valde sastāv no deviņpadsmit Valdes locekļiem. 
3.3. Valdes darbu vada Valdes priekšsēdētājs, bet viņa prombūtnē priekšsēdētāja vietnieks. Valdes priekšsēdētāju un vietniekus ievēl Federācijas Kongress.
3.4. Valdes darbs tiek strukturēts.
3.4.1. Valdes darbības koordinēšanai ar dalīborganizācijām Valde no sava vidus ievēl Reģionālos koordinatorus.
3.4.2. Reģionālie koordinatori:
* Ievāc un aktualizē ziņas par sava reģiona dalīborganizāciju pamatinformāciju un nodot tās ievadīšanai Dalīborganizāciju reģistrā.
* Informē savas dalīborganizācijas par Valdes lēmumiem, kas saistoši katrai dalīborganizācijai.
* Nodrošina ar informāciju un koordinē dalīborganizāciju pārstāvību LPF un citu organizāciju rīkotajos pasākumos. 
3.4.2.1.Valdes darbības iekšējās darba organizācijas strukturēšanai, Valdes locekļi veido komisijas, ģenerē idejas savā jomā, organizē un uzrauga to izpildi. 
3.4.2.2. Valdē darbojas šādas Komisijas:
* Masu saziņas un vadības jautājumu.
* Veselības un sociālo lietu.
* Ētikas komisija.
* Projektu un likumprojektu izstrādnes.
* Kultūras un izglītības.
* Starptautisko sakaru sadarbības.
3.4.2.3. Valdes locekļi  izvēlas komisiju, kurā darboties, saskaņā ar savām kompetencēm.
      3.4.2.3. Valde ir tiesīga mainīt komisiju nosaukumus, samazināt vai papildināt to skaitu, saskaņā ar aktualitāšu maiņu vai citiem objektīviem iemesliem, lēmumu pieņemot atklāti balsojot ar klātesošo balsu vairākumu.
3.5. Valdes loceklis.
3.5.1. Tiek ievēlēts Federācijas Kongresā uz četriem gadiem.
3.5.2. Valdes locekli var atsaukt Federācijas Dome, Biedrību un nodibinājumu likumā un Federācijas Statūtos noteiktajos gadījumos.
3.5.3. Valdes loceklim nav tiesību savas pilnvaras nodot trešajām personām.
3.5.4. Valdes loceklim ir pienākums apmekēt Federācijas Valdes un  Domes sēdes, piedalīties Kongresa darbā.
3.5.5. Valdes locekļa pienākums ir savā darbībā un ikdienā ievērot LPF Ētikas Kodeksu, rūpēties par Federācijas popularitāti, vairot tās prestižu un sabiedrības uzticēšanos. 
3.5.6.Valdes loceklis cenšas noskaidrot sava reģiona, no kura ievēlēts Valdē, dalīborganizāciju vispārējo un atsevišķos viedokļus Federācijas virzītajos jautājumos un pārstāvēt sava reģiona pensionāru vairākuma viedokli.
3.5.7. Katra Valdes locekļa pienākums ir darboties vismaz vienā Valdes Komisijā atbilstoši savām kompetencēm.
3.5.8. Valdes loceklis var prasīt tādu izdevumu segšanu, kas radušies viņa pienākumu Federācijā izpildes gaitā.
3.5.9. Valdes loceklis var jebkurā laikā  iesniegt Federācijai iesniegumu par valdes locekļa amata atstāšanu.

4. VALDES TIESĪBAS UN PIENĀKUMI
  4.1. Valdei ir tiesības:
4.1.1. Izlemt visus jautājumus, kas nav ekskluzīvā Domes vai Kongresa kompetencē.
4.1.2.Ierosināt jautājumu izskatīšanu Federācijas institūcijās, kā arī valsts un pašvaldības iestādēs.
4.1.3. Sasaukt kārtējās un ārkārtas Domes sēdes un Kongresu.
4.1.4. Segt izdevumus, kas Valdes locekļiem radušies pienākumu izpildes gaitā. 
            4.2.Valdei ir pienākums:
   4.2.1. Nodrošināt biedrus ar nepieciešamo informāciju, kas attiecas uz Federācijas darbību, kā arī sagatavot atsevišķus pārskatus pēc biedru pieprasījuma.
   4.2.2. Sniegt Revidentam visas revīzijas veikšanai nepieciešamās ziņas un dokumentus. 

4.1.5. Par padarīto darbu atskaitīties Domei un Kongresam.

5. VALDES SĒDES
5.1. Valdes sēdes sasauc un vada valdes priekšsēdētājs vai tā vietnieki, vai pilnvarots cits valdes loceklis, vai vairāk kā pēc vienas trešdaļas Valdes locekļu pieprasījuma, ne retāk kā reizi mēnesī.
5.2. Valdes darba kārtību apstiprina valdes priekšsēdētājs vai tā vietnieki vai pilnvarots cits valdes loceklis. Darba kārtība tiek izsūtīta Valdei vismaz trīs dienas pirms sēdes.
5.3. Valde ir lemttiesīga, ja piedalās vismaz puse  plus viens valdes loceklis.
5.4. Katram valdes loceklim ir viena balss. Lēmumu pieņem ar klātesošo balsu vairākumu. Ja balsis dalās līdzīgi, izšķirošā ir sēdes vadītāja balss.
5.5. Valdes sēdes var notikt arī attālināti. Par šādas sēdes organizēšanu Valde pieņem atsevišķu lēmumu. 
5.6. Par trešo personu dalību Valdes sēdēs, Valde pieņem atsevišķu lēmumu. 
5.8. Valdes sēdes tiek protokolētas. Valdes sēdes protokolu paraksta sēdes vadītājs un protokolists. Protokolus glabā Federācijas lietvedībā.

